'The Big Bang Theory' kom tot 'n einde | Maroela Media
Die uiters gewilde TV-komedie The Big Bang Theory sal tot 'n einde kom ná die 12de seisoen wat volgende maand in Amerika begin wys.
"Ons is so dankbaar aan ons ondersteuners vir die 12 seisoene. Ons, die akteurs, die skrywers en die produksiespan het uiterste waardering rakende die sukses van die reeks en sal poog om 'n finale seisoen en 'n finale episode te lewer wat The Big Bang Theory tot 'n epiese, kreatiewe einde sal bring," het Warner Bros. Television, CBS en Chuck Lorre Productions in 'n verklaring gesê.
Die 12de seisoen sal op 24 September in Amerika begin wys en die reeks sal in Mei 2019 eindig. Die reeks oor 'n groep eienaardige wetenskaplikes en hul mooi buurvrou, Penny, is een van die suksesvolste televisiereekse sedert dit in 2007 die eerste keer gebeeldsaai is.
Die karakters en akteurs wat hulle vertolk, is: Sheldon (Jim Parsons), Leonard (Johnny Galecki), Penny (Kaley Cuoco), Wolowitz (Simon Helberg), Raj (Kunal Nayyar), Bernadette (Melissa Rauch) en Amy (Mayim Bialik). Bernadette en Wolowitz is getroud en het twee kinders. Leonard en Penny is getroud en Sheldon en Amy het in die laaste episode van die 11de seisoen mekaar ewige trou beloof.
The Big Bang Theory is al vir 52 Emmy-toekennings benoem waarvan die reeks 10 gewen het. Parsons het al vier Emmy-toekennings ontvang vir sy vertolking van die hoofkarakter Sheldon.
Wanneer die laaste episode gebeeldsaai is, sal daar altesaam 279 episodes wees.
Sakke vol pret op Showmax met nuwe kinderprogramme
Ag -nee – ek is doll orr "the big bang theory"
Sal maar met binge van season 1 – 12 wanner dit uit kom :"""(
Wereldklas snert……"Good riddance"
uitstekende reeks vir mense met kennis van fisika sal dit mis ons moet ons eie reeks begin in suid afrika dit kan dalk jong mense laat belangstel in wetenskap,
Ag so jammer. Dit is 'n puik reeks en ek het nog nie een seisoen gemis. So jammer vir die mense wat nie die humor in die reeks kan sien nie.